wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு25

## சொல் பற்றிய உரையாடல்கள்

இதுகாறும் சிவாவுக்கும் நன்றி. -- சுந்தர் <sup>\பேச்சு</sup> 04:16, 4 ஆகஸ்ட் 2009 (UTC)
:இந்த உரையாடல் வழியாக பிறந்த சொற்களை விக்சனரில் பதிவு செய்தலும் மிகவும் முக்கியமானது.--கார்த்திக் 13:06, 4 ஆகஸ்ட் 2009 (UTC)
# விக்கிப்பீடியா:ஆலமரத்தடி/தொகுப்பு25

## செய்திகளில் இது இடம் பெறுமா ?

திரு கணேசன் தெரிவித்த செய்தி:  
வவுனியா முகாமில் தமிழர்களோடு தங்கியிருந்த புலித்தலைவர்கள்
க.வே.பாலக்குமாரன், கரிகாலன், யோகரத்தினம் யோகி, புதுவை இரத்தினதுரை
ஆகியோரை இனம்கண்டு விசாரனைக்காக அழைத்துச் சென்ற சிங்கள போர்ப்படை
அவர்களை சித்தரவதை செய்து ரகசியமாக படுகொலை செய்திருக்கிறது. இச்செய்தியை
”சிறீலங்கா கார்டியன்” என்ற கொழும்பு இணையதளம் வெளியிட்டிருக்கிறது.  
http://sakyabuddhan.blogspot.com/2009/08/blog-post.html  
--செல்வா 13:38, 6 ஆகஸ்ட் 2009 (UTC)  
:: Need the direct link
# விக்கிப்பீடியா:ஆலமரத்தடி/தொகுப்பு25

## Everything to be available online in Kannada

Everything to be available online in Kannada  
--Natkeeran 00:23, 11 ஆகஸ்ட் 2009 (UTC)
:நல்ல தகவல் நற்கீரன், நன்றி. --செல்வா 14:23, 13 ஆகஸ்ட் 2009 (UTC)
# விக்கிப்பீடியா:ஆலமரத்தடி/தொகுப்பு25

## கட்டுரையாக்க விரைவு: ஓராண்டில் 4000 கட்டுரைகள்

ஆகத்து 2008 இல் 15,000 கட்டுரைகள் இருந்தன, ஆகத்து 13, 2009 இல் 19,000 ஐ எட்டியுள்ளோம். இந்த கட்டுரையாக்க விரைவு குறைவு என்றாலும், ஓரளவுக்கு நல்ல முன்னேற்றமே. பல கட்டுரைகள் நல்ல ஆழத்துடன் அழகாக பலர் எழுதி வருகின்றனர். குறைந்தது 4-5 நல்ல தகவல்களை நல்ல நடையில், படிப்பவருக்கும் பயன்படுமாறு எழுதுவதில் கண்ணோட்டம் செலுத்தி வளர்த்தெடுக்க வேண்டும். புதிதாக சேர்ந்து மிக நல்ல ஆக்கங்கள் செய்யும் பல பயனர்களை நெஞ்சார வாழ்த்துகிறேன். குறிப்பாக பயனர்கள் பரிதிமதி, மணியன், மகிழ்நன், ரியாத் அராவ'த் முதலியவர்களை மிகவும் பாராட்டுகிறேன். எக்கட்டுரையும் 2-3 கிலோ பை'ட்டுக்குக் குறைவாக இல்லாமல் இருப்பதுடன், அது படிப்பவருக்கு என்ன தகவல்களைத் தந்து உதவுகின்றது, எவ்வளவு நேர்த்தியாக எழுதப்பட்டுள்ளது என்னும் கண்ணோட்டத்துடன் எழுத வேண்டுகிறேன். பங்களித்த அனைவருக்கும் பாராட்டுகள்! --செல்வா 14:33, 13 ஆகஸ்ட் 2009 (UTC)
:இதனையும் பார்க்க: விக்கிப்பீடியா:மைல்கற்கள் --செல்வா 14:37, 13 ஆகஸ்ட் 2009 (UTC)  
: 19,000 கட்டுரை எண்ணிக்கை அளவைத் தாண்டியிருப்பதையிட்டு மகிழ்ச்சி. இதனை அடைவதில் உழைத்த அனைவருக்கும் பாராட்டுக்கள். குறிப்பாகப் பல புதிய பயனர்கள் சிறப்பாகப் பங்களித்து வருவதைக் காணும்போது தமிழ் விக்கிப்பீடியா இன்னும் வேகமாக முன்னேறும் என்ற நம்பிக்கை ஏற்படுகின்றது. விரைவிலேயே 25,000 கட்டுரை எண்ணிக்கையைத் தாண்டிவிடலாம் என்பது எனது எண்ணம். மயூரநாதன் 18:29, 13 ஆகஸ்ட் 2009 (UTC)  
அன்பின் செல்வா,
வாழ்த்துகள். வாழ்த்துகளுக்கு நன்றி. என்னுடைய பணி, சில சிக்கல்களால் என்னால் சில நாட்களாக முழுமையாக பங்கேற்க முடியவில்லை. அடுத்த திங்கள் (மாதம்) முதல் வாரத்தில் இருந்து என் முழுமையான பங்களிப்பை செய்கிறேன்.  
நன்றி
மகிழ்நன்
-- மகிழ்நன் 19:40, 13 ஆகஸ்ட் 2009 (UTC)
# விக்கிப்பீடியா:ஆலமரத்தடி/தொகுப்பு25

## Project தமிழ் என்ன?

பல இடங்களில் Project என்பது ஒரு முக்கிய கருத்தாக்கம், செயற்பாடு. இதோடு இணைந்த சில சொற்கள்:  
- திட்டம், திட்டமிடல் - Plan, Planning
- செயலாக்கம் - Process
- பணி - Task
- Program - பல Projects - Program management
- ஒருங்கியம்
- மேலும் பாக்க: சிக்கல் தீர்வு தலைப்புகள் பட்டியல்  
project தமிழ் என்பது பற்றிய செல்வாவின்/பிறரின் கருத்துக்களை இங்கு பாக்கலாம்: **பேச்சு:செயற்றிட்டம்**  
புறத்திட்டு, வகுத்திட்டம் எனக்கு நன்றாகப் படவில்லை. புறத்திட்டு என்பதன் உருவாக்க பின்புலம் அறியேன் ஆனால் அது external solid போன்று ஆங்கில வழியில் பொருள் தருகிறது. வகுத்திட்டம் வகுத்தல் வகுத்திட்டன் போன்வற்றோடு குழப்பலாம். வழக்கில் இல்லை.  
பயனர்கள் மேலும் கருத்துக்களை கூறி, ஒரு முடிவு எடுத்தால் நன்று.
--Natkeeran 16:02, 15 ஆகஸ்ட் 2009 (UTC)  
:ஒரே சொல்லை பல இடங்களிலும் பயன்படுத்துவது சரியாக அமையாது. இது தமிழில் மட்டும் அல்ல, இடாய்ட்சு போன்ற மொழிகளிலும் காணலாம். எப்பொழுதுமே ஒரு மொழியில் இருந்து இன்னொரு மொழியில் மாற்றி ஈடாக எழுதும்பொழுது, பெறும் மொழியின் சூழல்/மரபு/பொருள்கோண்மை அறிந்து பெயர்க்கவேண்டும் அல்லது மாற்றாக்கம் செய்ய வேண்டும். புராச்செக்ட்டு என்பதை *பணித்திட்டம்* என்று சில இடங்களில் கூறலாம். திட்டம், திட்டப்பணி, வகுபணி, வகுதிட்டம் என்றெல்லாமும் கூறலாம். பல இடங்களில் வெறும் *பணி* என்றே பொருத்தமாகக் கூறலாம். ஒரு புராச்செக்டில் வேலை செய்கிறேன் என்பது ஒரு குறிப்பிட்ட பணியில் முனைந்து உள்ளேன் என்று பொருள். பண்ணுவது பணி. திட்டமிட்டுப் பண்ணுவது திட்டப்பணி, வகுத்துப் பணி செய்வது வகுபணி. புராச்செக்ட் என்பது என்ன? ஒரு பணியின் உட்கூறுகளை தெளிவாக அறிந்து யார் எப்பொழுது என்னென்ன செய்து என்னென்னவற்றைப் பணியின் முடிவாகவோ, பணியின் இடைநிலைகளின் முடிவிலோ வழங்க வேண்டும் என்பதுதானே. இங்குள்ள சொற்களில் ஏதேனும் ஒன்றையோ சிலவற்றையோ இடத்துக்கு ஏற்றார்போல எடுத்தாளலாமே.--செல்வா 16:15, 15 ஆகஸ்ட் 2009 (UTC)  
:: Project - செய்திட்டம் .Project work - செய்திட்டப் பணி project explanation - செய்திட்ட விளக்கம். -- இராஜ்குமார்.  
இவை பொருத்தமாக இருக்கும் என்று நினைகிறேன் . Project - **ஒருங்கிய திட்டம்** ( **ஒருங்கு திட்டம்** ) ( சில நேரங்களில் **ஒருங்கியம்** என்பது மட்டும் ). carefully planned என்ற பொருள் வரும்.இது மிகப்பொருத்தமாக உள்ளது . design , research, clear .  
Project Work - **ஒருங்கு திட்டப்** பணி அல்லது ஒருங்கிய திட்டப்பணி .  
சேது சமுத்திர project - சேது சமுத்திர **ஒருங்கு திட்டம்** .  
International water supply project - உலகளாவிய நீர் விநியோக **ஒருங்கு திட்டம்** .  
better project management - நல் **ஒருங்கு திட்ட**( ஒருங்கிய திட்ட)மேலாண்மை .  
Software projects - மென்பொருள் **ஒருங்கு திட்டங்கள்** . -- இராஜ்குமார்.
# விக்கிப்பீடியா:ஆலமரத்தடி/தொகுப்பு25

## resin பரிந்துரைகள்

resin - பிசின்  
synthetic resin  
vynelyster resin  
synthesis  
synthetic language  
perseids  
thermoplastic - வென்னெகிழி  
fiber or glass reinforced plastic (GRP or FRP ) இதன் பொருள் நரம்பிழைகளால் வழுவூட்டிய நெகிழிகள்  
fiber or glass reinforced plastic (GRP) - வன்னிழை நெகிழி அல்லது இழைக்கூட்டு நெகிழி .  
reinforced plastic - வன்னெகிழி  
Fiber cement siding  
Fiber reinforced composite  
Fiber pull-out  
Fiber reinforced concrete  
Fiber volume ratio  
Fiberglass - கண்ணாடியிழை  
Fiberglass sheet laminating  
Fiberglass spray lay-up process  
Fibre-reinforced plastic  
Filament winding  
fiber splice  
continuous filament winding machine ( CFW Machine )  
monomer - ஓருரு
polymer - பன்னுரு
bond - பிணைப்பு
covalent bond - வன்பிணைப்பு  
molding
composite material
injection molding
compression molding  
இவை களுக்கு பரிந்துரைகள் தேவை  
- resin = பிசின்.
- fiber = நார், இழை, ஒளிநார் (இடத்துக்கு ஏற்றார்போல வரும்).
- fiber splice = ஒளிநார் பிணைப்பு
- fiber-reinforced plastic = இழைவலுவூட்டிய நெகிழி
- concrete = பைஞ்சுதை (சுதை என்றாலே சிமெண்ட் போன்ற காரைத் தரை உருவாக்கும் பொருள்)
- covalent bond = பகிரிணைப்பு (எதிர்மின்னிகள் அணுக்களிடையே பகிர்வு முறையில் இயங்கி பிணைப்பு ஏற்படுத்துவது.).ionic bond = மின்மவிணைப்பு.
- vinylester resin = வைனைல் (வீனைல்) எசுத்தர் பிசின்
- synthetic resin = செயற்கைப் பிசின்.
- synthetic language = சேர்க்கை மொழி
- molding = உருவார்ப்பு
- composite material = கலப்புருப் பொருள்
- injection molding = வெந்திணிப்பு உருவார்ப்பு
- compression molding = அமுக்க உருவார்ப்பு, அழுத்த உருவார்ப்பு
- synthesis = சேர்த்தாக்கம், சேர்-, சேர்ப்பு, செய்யுரு, செயற்கை, செய்சேர்க்கை, கூறுசேர் (இடத்தைப் பொருத்து, சூழலைப்பொருத்து தேர்வு செய்தல் வேண்டும். சிந்த்தெசிசு என்பது உருவாக்கல், சேர்ந்தாக்கல் அவ்வளவுதான்).
- thermo-plastic = வெந்நெகிழி
- thermosetting plastic = வெந்நிறுத்த நெகிழி
--செல்வா 15:06, 16 ஆகஸ்ட் 2009 (UTC)
# விக்கிப்பீடியா:ஆலமரத்தடி/தொகுப்பு25

## தமிழில் அறிவியல் கலைச்சொற்களின் தேவையும் வளர்ச்சியும்

தமிழில் அறிவியல் கலைச்சொற்களின் தேவையும் வளர்ச்சியும்
# விக்கிப்பீடியா:ஆலமரத்தடி/தொகுப்பு25

## நமது இலக்கு

நமது இலக்கு 2009 அக்டோபெருக்குள் , 20000 கட்டுரைகள் . விரைந்து செயல் படுங்கள் .
# விக்கிப்பீடியா:ஆலமரத்தடி/தொகுப்பு25

## பயனர் Wikitrans இன் மிக அருமையான நெடிய கட்டுரைகள்

பயனர் Wikitrans என்பவர் பல நெடிய கட்டுரைகளை இன்று அளித்துள்ளார். அவர் எழுதிய கட்டுரைகளில் சில மும்பை,அண்டம், GSM, வாலண்டைன் தினம், ரோஜா, எண் கணிதம், இரவீந்திரநாத் தாகூர், ஒலி மாசு, எரிமலை, இயற்கை பேரிடர்ப்பாடு. இவை ஒவ்வொன்றும் 100-200 கிலோ பை'ட் நீளமுடைய நெடுங்கட்டுரைகள். இவை ஆங்கில விக்கியில் இருந்து மொழி பெயர்த்தவை. அவருக்கு நம் எல்லோருடைய பெரும் பாராட்டுகள். இப்படி யாரும் இதற்கு முன்னர் செய்ததில்லை. அருள்கூர்ந்து அவர் எழுதிய கட்டுரைகளைப் பொறுமையாகப் படித்து, வேண்டிய திருத்தங்கள் செய்ய வேண்டுமாய் எல்லோரையும் கேட்டுக்கொள்கிறேன். --செல்வா 12:54, 19 ஆகஸ்ட் 2009 (UTC)
:சிலவற்றைப் பிரித்து இரண்டு மூன்று கட்டுரைகளாக ஆக்க இயலுமா என்றும் கருத வேண்டும். பல சிவப்பு இணைப்புகளுக்கு கட்டுரைகள் எழுதி வளம் கூட்ட வேண்டும். இவை பலவும் முதற்பக்கக் கட்டுரையாக உருவெடுக்கக் கூடியன.--செல்வா 12:56, 19 ஆகஸ்ட் 2009 (UTC)
::இவை கூகுளின் தானியங்கி மொழிபெயர்ப்பிகளின் உதவியால் செய்தவை, எனவே கவனமாக பொருள் பொருத்தம் முதலியவற்றைப் பார்க்க வேண்டுகிறேன்.--செல்வா 13:10, 19 ஆகஸ்ட் 2009 (UTC)
:::விக்கிடிரான்சுக்கு எனது பாராட்டுக்களும் நன்றிகளும். ஏற்கனவே இவரது இரண்டொரு கட்டுரைகளை முழுமையாக விக்கியாக்கம் செய்திருக்கிறேன். அனைவரும் இணைந்து இவற்றில் திருத்தங்களைச் செய்ய வேண்டும்.---Kanags <sup>\பேச்சு</sup> 13:18, 19 ஆகஸ்ட் 2009 (UTC)  
:அருமையான வேலை. விக்கிட்ரான்சுக்கு எனது பாராட்டுக்கள். இந்த முறையில் விரைவாகக் கட்டுரை எண்ணிக்கையைக் கூட்ட முடியுமா? எழுதப் பட்டிருக்கும் தலைப்புக்களிற் பல ஏற்கெனவே இருக்கின்றன. அவற்றைப் பழைய கட்டுரைகளுடன் இணைக்க வேண்டும். இருக்கும் கட்டுரைத் தலைப்புகளில் இன்னொரு கட்டுரை எழுதாமல் புதிய கட்டுரைகளாக எழுதினால் நல்லது.மயூரநாதன் 16:21, 19 ஆகஸ்ட் 2009 (UTC)
::ஆம் சிறீதரன் கனகு, முன்பும் இரண்டு மூன்று கட்டுரைகள் பார்த்த நினைவு. நீங்கள் விரிவாக விக்கியாக்கம் செய்தீர்கள். நானும் இந்த கூகுள்-மொழிப்பெயர்ப்பு மென்கலக்கருவியைப் பயன்படுத்திப் பார்த்தேன். மிகவும் எளிதாகத்தான் உள்ளது, ஆனால் முதலில் சற்று கூடுதலாக உழைக்க வேண்டும் போல் தெரிகிறது. கூட்டாக பலர் ஒரே கட்டுரையை உருவாக்க இயலும். இதில் பல நன்மைகளும் விளையக்கூடும். அடிக்கடி வரக்கூடிய சில தரமான கலைச்சொற்களை தாமாக மொழிபெயர்க்க வைக்கலாம். மொழி பெயர்ப்பை எளிதாக்கக்கூடியது. ஆமாம் மயூரநாதன், முதல் கட்டமாக பல கட்டுரைகளை சற்று விரைவாக அல்லது சற்று குறைந்த உழைப்புடன் ஆக்க இயலும். பிறகு நன்றாக படித்து, செம்மைப்படுத்திவிடலாம், மேலும் தகவல்களைச் சேர்த்து வளம் கூட்டலாம். பயனர் விக்கிட்டிரான்சு என்பவர் (ஒருவரா, ஒரு குழுவா??) அவருடைய பட்டறிவைப் பகிர்ந்துகொள்ளலாம். --செல்வா 19:25, 19 ஆகஸ்ட் 2009 (UTC)
# விக்கிப்பீடியா:ஆலமரத்தடி/தொகுப்பு25

## பொருளடக்கம்

உதவி தேவை..... பொருளடக்கம் எனும் மேற்காணும் அட்டவணையை கட்டுரையில் சேர்க்க என்ன செய்ய வேண்டும்?--Ragunathan 08:57, 23 ஆகஸ்ட் 2009 (UTC)
::நீங்கள் == எனும் syntax பயன்படுத்தி உபதலைப்புகளை உருவாக்கும்போது மூன்று உபதலைப்புகளை மேலிடும்போது தானாகவே பொருளடக்கம் உருவாக்கப்படுகிறது. நீங்கள் ஏதும் செய்ய வேண்டுவதில்லை. பார்க்க: உபதலைப்புகள்
--மணியன் 09:11, 23 ஆகஸ்ட் 2009 (UTC)
# விக்கிப்பீடியா:ஆலமரத்தடி/தொகுப்பு25

## சுந்தரின் விக்கிமேனியா பங்களிப்புக்கு வாழ்த்துகள்

அருமை அண்ணன் சுந்தர் அவர்கள் தமிழ் விக்கிப்பீடியா சார்பாக விக்கிமேனியா 2009 மாநாட்டில் கலந்து கொள்ள அருச்சென்டினா சென்று சேர்ந்துள்ளார். அன்னாரின் பங்களிப்பு சிறந்த முறையில் அமைந்து திரும்பிட, கோவை வட்ட தமிழ் விக்கிப்பீடியா சார்ப்பில் வாழ்த்துகிறோம் :) --ரவி 10:11, 24 ஆகஸ்ட் 2009 (UTC)  
ரவியின் கருத்தை கோவை வட்ட சக உறுப்பினராகிய நான் வழிமொழிகிறேன். :) --சிவக்குமார் <sup>\பேச்சு</sup> 15:48, 24 ஆகஸ்ட் 2009 (UTC)
: மாநாட்டில் சுந்தரின் பங்கு வெற்றியாக அமைய வாழ்த்துக்கள். இது, தமிழ் விக்கிப்பீடியாவின் வளர்ச்சிக்குப் புதிய உந்துதலைக் கொடுக்கும் என்பது எனது நம்பிக்கை.மயூரநாதன் 12:46, 24 ஆகஸ்ட் 2009 (UTC)
::ரவியின் கருத்தை கோவை வட்ட சக உறுப்பினராகிய நான் வழிமொழிகிறேன். :) --Ragunathan 15:51, 24 ஆகஸ்ட் 2009 (UTC)
:::வாழ்த்துகளுக்கு நன்றி! என் கட்டுரை வாசிப்பு முடிந்தது. மூன்று வாசிப்புகள் வெவ்வேறு அறைகளில் நடந்து கொண்டிருந்த போதும் நல்ல வரவேற்பு இருந்ததாகவே உணர்ந்தேன். மற்ற ஆய்வுரைகளின் போதும் நம் தளத்தைப் பற்றிய மேம்பட்ட புரிதலைத் தர முயன்றேன். மாநாட்டுக்கு வந்த எவரும் தமிழ் விக்கிப்பீடியாவைப் பற்றிய ஏதாவது ஒரு தகவலைப் பெற்று விட்டே சென்றிருப்பர் எனக் கருதுகிறேன். :-) -- சுந்தர் <sup>\பேச்சு</sup> 19:20, 27 ஆகஸ்ட் 2009 (UTC)  
:: வாழ்த்துக்கள் சுந்தர். படங்கள இந்த முறையும் எடுக்காம விட்டிருதாயிங்கோ....--Natkeeran 00:37, 28 ஆகஸ்ட் 2009 (UTC)
மாநாடு தொடர்பில் பல செய்திகளை இட வேண்டியுள்ளது. படங்களையும் பதிவேற்ற வேண்டும். வரும் சனிக்கிழமை பதிகிறேன். -- சுந்தர் <sup>\பேச்சு</sup> 15:51, 2 செப்டெம்பர் 2009 (UTC)
# விக்கிப்பீடியா:ஆலமரத்தடி/தொகுப்பு25

## ஏன்? எதற்கு?

:ஒரு பங்களிப்பு அல்லது கட்டுரை ஏன், எதற்காக நீக்கப்படுகிறது?--Ragunathan 14:51, 24 ஆகஸ்ட் 2009 (UTC)
:கட்டுரையின் உள்ளடக்கம் தமிழ் விக்கியின் கொள்கைகளுக்கு ஏற்பில்லாததாக இருக்குமாயின் அக்கட்டுரை(அ) பங்களிப்பு நீக்கப்படும். எடுத்துக்காட்டுகள் - ஆங்கிலத் தலைப்பு, ஆங்கில உள்ளடக்கம், காப்புரிமை பெற்ற உள்ளடக்கங்களைச் சேர்த்தல், விசமத்தனமாக தொகுப்புகள், முதலியன. மேலும் அறிய விக்கிப்பீடியா:கொள்கைகளும் வழிகாட்டல்களும் பக்கத்தினைப் பார்க்கவும் --சிவக்குமார் <sup>\பேச்சு</sup> 15:52, 24 ஆகஸ்ட் 2009 (UTC)
:நன்றி திரு. சிவகுமார் -:)--Ragunathan 15:56, 24 ஆகஸ்ட் 2009 (UTC)  
விளம்பரம், விக்சனரி அல்லது பிற விக்கித் திட்டங்களுக்குப் பொருந்தி வரும் பக்கங்கள், சோதனை முயற்சிகள், பொருளற்ற உள்ளடக்கங்கள், கலைக்களஞ்சியத்துக்குப் பொருந்தா வலைப்பதிவு போன்ற கட்டுரைகள், பேச்சுப் பக்கங்களில் விடப்படும் கட்டுரைக்குத் தொடர்பில்லா கருத்துகள், பிழையான பெயர் வெளியில் உள்ள கட்டுரைகள், தேவையில்லாத வழிமாற்றுகள், இரு வேறு பக்கங்களை இணைப்பதற்காக, ஆசிரியர் வேண்டுகோளுக்கு இணங்க, போதிய உள்ளடக்கம் இல்லாமை, ஏற்கனவே அதே தலைப்பு தொடர்பாக முதன்மை கட்டுரை இருத்தல், கட்டுரையை விக்கியாக்கித் திருத்துவதை விட புதிதாக எழுதுவது இலகு போன்ற காரணங்களுக்காகவும் ஒரு பக்கம் நீக்கப்படலாம்--ரவி 17:15, 5 செப்டெம்பர் 2009 (UTC)
# விக்கிப்பீடியா:ஆலமரத்தடி/தொகுப்பு25

## நம் சாதனையை பதிவு செய்ய வேண்டாமா?

மலையாள விக்கி 2009 சூலை மாதம் 10000 கட்டுரைகளை தாண்டியது என்றும் அதை அம்மொழி பத்திரிகைகள் வெகுவாக புகழ்ந்து எழுதியதால் அதன் வளர்ச்சி அதிகரித்தது என்றும் இங்கே[] படித்தேன். நாம் 20 ஆயிரத்தை நெருங்கி விட்டோம். ஆனால் இங்கே[] ஓராண்டாக புதுப்பிக்கவில்லை. மேலும் தமிழ் அச்சு ஊடகங்கள் நம் மீது கவனம் செலுத்தி செய்தி வெளியிட வைக்க வேண்டும். அப்போது இன்னும் நிறைய பேர் பங்களிப்பார்கள். நான் ஒரு புதிய பயனர். மு.இளங்கோவன் [] அவர்கள் எழுதிய கட்டுரையை தினமணியில் படித்த பிறகே இது பற்றி ஒரு தெளிவு கிடைத்து மிக்க ஆர்வத்துடன் கட்டுரை எழுதுகிறேன். அதனால் நமது சாதனையை மேற்கண்ட பக்கத்தில் புதுபிக்க வேண்டுகிறேன். மேலும் தமிழ் நாளிதழ்களில் செய்தி வெளியாகும்படி அல்லது தமிழ் வார இதழ்களில் (ஏற்கெனவே சிலவற்றில் வந்துள்ளன) வரும்படி முயற்சி செய்தல் வேண்டும். --Ragunathan 10:39, 25 ஆகஸ்ட் 2009 (UTC)
:ஆங்கில விக்கியில் உள்ள :en:Tamil Wikipedia கட்டுரை இற்றைப்படுத்தப்பட வேண்டும்.--Kanags <sup>\பேச்சு</sup> 10:52, 25 ஆகஸ்ட் 2009 (UTC)
# கன்னியாகுமரி

**கன்னியாகுமரி** (*Kanyakumari*) என்ற தலைப்பில் உள்ள கட்டுரைகள்:
# கன்னியாகுமரி

## இடங்கள்

- கன்னியாகுமரி (நகராட்சி)
- கன்னியாகுமரி மாவட்டம்
- கன்னியாகுமரி (சட்டமன்றத் தொகுதி)
- கன்னியாகுமரி மக்களவைத் தொகுதி
- கன்னியாகுமரி மாவட்ட சார் நிலை நீதிமன்றங்கள்
# கன்னியாகுமரி

## நபர்கள்

- ஏ. கன்னியாகுமாரி, வயலின் இசைக்கலைஞர்
# கன்னியாகுமரி

## வேறு

- கன்னியாகுமரி (புதினம்)
- கன்னியாகுமரி (திரைப்படம்)
---
# லுப்னா அல்-ஹுசைன்

**லுப்னா அஹ்மத் அல்-ஹுசைன்** ஒரு சூடானிய ஊடகவியலாளரும் சமூகப் போராளியும் ஆவார். சூலை 2009 இல் இவர் நீள்காற்சட்டை அணிந்தற்கான சூடானில் கைது செய்யப்பட்டார். பெண்கள் சூடானிய கலாச்சாரத்துக்கு அல்லது பொது உணர்வுக்கு எதிராகச் செயற்படுவது குற்றம் என்ற 192 தொகுதியின் கீழ் இவர் கைது செய்யப்பட்டார். இந்தச் சட்டம் படி இவருக்கு 40 சவுக்கடிகள் வழங்கப்பட்டிருக்கும். எனினும் பல பெண்ணியவாதிகள், மனித உரிமைச் செயற்பாட்டாளர்கள் போன்றோரிடம் இருந்து எழுந்த எதிர்ப்பும் காரணமாக இவருக்கு அபராதம் விதிக்கப்பட்டது. அபராதத்தை இவர் கட்ட மறுத்தால் சிறைத் தண்டனை பெற்றார். இவரது ஊடகவியாளர் சங்கம் இந்த தண்டனையை செலுத்தியதால், இவர் விடுதலை செய்யபப்ட்டார். எனினும் இவர் இப்படி விடுதலை செய்யப்பட்டதை விரும்பவில்லை.
# விக்கிப்பீடியா:உங்களுக்குத் தெரியுமா/செப்டம்பர் 13, 2009

- **விதைக் கலப்பை** என்பது விதைகளை ஒரு குறிப்பிட்ட வீதத்தில், ஆழத்தில், எல்லாப் பரப்புக்கும் சீராக விதைக்கும் ஓர் இயந்திரம் ஆகும்.
- **நகர்வுச் சுதந்திரம்** ஓரிடத்திலிருந்து இன்னொரு இடம் செல்வதற்கான உரிமை, பயணம் செய்வதற்கான உரிமை என்பன மனித உரிமைகளாகக் கருதப்பட்டுப் பல நாடுகளின் அரசமைப்புச் சட்டங்களிலும் கூட இடம் பெற்றுள்ளன.
- சூடானியப் பெண் **லுப்னா அல்-குசேன்** நீள் காற்சட்டையை அணிந்தற்காக தண்டனை பெற்று சிறை சென்றார்.
- **ஆய்வுக்கூட இறைச்சி** என்பது செயற்கையாக உற்பத்தி செய்யப்பட்ட இறைச்சி ஆகும்.
- **1876** ஆம் ஆண்டில் மலேசியா பினாங்கில் வெளிவந்த **தங்கை நேசன்** என்ற இதழ் மலேசியாவில் வெளிவந்த முதல் தமிழ் இதழாக வரலாற்றாசிரியர்களால் குறிக்கப்படுகிறது.
# உடப்பு காளியம்மன் கோயில்

**உடப்பு காளியம்மன் கோயில்** இலங்கையின் வடமேல் மாகாணத்தின் புத்தளம் மாவட்டத்தில் உடப்பு என்னும் ஊரில் அமைந்துள்ளது. வரலாற்று பின்புலத்தைச் கொண்ட இவ்வாலயம் பல அற்புதங்களையும் பல அதியங்களையும் கொண்டதாகும்.
# உடப்பு காளியம்மன் கோயில்

## வரலாறு

இவ்வாலயம் கிபி 1878 ஆம் ஆண்டு செங்கற்களால் கட்டப்பட்டு குடமுழக்குச் செய்யப்பட்டது. அதன் பின்னர் 1898 ஆம் ஆண்டில் இருபது ஆண்டுகளின் பின் பழைய விக்கிரகத்துக்குப் பதிலாக தற்போது இருக்கும் மூல விக்கிரகம் இந்தியாவிலிருந்து வரவழைக்கப்பட்டு பாலஸ்தானம் செய்யப்பட்டு முன்னேஸ்வரம் ஆலய குருக்களாக குமாரசாமி குருக்களால் மகா கும்பாபிஷேகம் செய்யப்பட்டது.  
அக்காலத்தில் இவ்வூர் மக்கள் கடற்றொழிலை தமது ஜீவனோபாயத் தொழிலாக மேற்கொண்டனர். வெள்ளிக்கிழமையிலும் தொழில் செய்து வந்தனர்.  
1900ஆம் ஆண்டு காசியில் இருந்து வந்த கங்காதர சுவாமி வெள்ளிக்கிழமையிலும் இவ்வூர் மக்கள் தொழில் செய்வதை கண்டு மனம் நொந்தார். பின் மக்களெல்லாம் ஒன்றிணைந்து வெள்ளிக்கிழமையில் தொழில் புரிவதில்லை என சக்திய வாசகம் செய்தார்கள்.
# உடப்பு காளியம்மன் கோயில்

## அற்புதங்கள்

1850 ஆம் ஆண்டு கொடிய பேதிநோய் இங்கு பரவியது. மக்கள் ஊரை விட்டே ஓட முயற்சித்தார்கள். அவ்வமயம் இவ்வூரிலிருந்த காளி பக்தனான கொத்தக் கிழவன் என்பவருக்கு காளி உருவாகவே, மக்களை ஊரைவிட்டு நகர வேண்டாமென்றும், காளியின் கருணையினால் மக்கள் காப்பாற்றப்படுவார்கள் என்றும், காளிதேவிக்கு பச்சை ஓலையினால் குடில் கட்டி வேப்பிலை கும்பம் வைத்து கடல் நீரை எண்ணெயாக வார்த்து விளக்கெரிக்கும் படியும் கூறினாள். அவர்களும் அவ்விதமே செய்து தேவியை வழிபட்டனர். தேவிக்குப் பிரதிட்டை செய்து வேப்பிலை கும்பத்திலே பூத்துக்காய்த்ததாகவும், கடல் நீரில் விளக்கெரிந்ததாகவும் வழிவழியாக மக்கள் கூறுகின்றார்கள்.
# உடப்பு காளியம்மன் கோயில்

## சிறப்புகள்

இவ்வாலய விழாவில் கரகம் பாலித்தல் முக்கிய நிகழ்வாக இடம்பெறும். இவ்வுற்சவத்தில் ஏழாம் நாள் இரவு ‘அர்த்த இராத்திரிக்கரகம்’ என்றும் அழைப்பார்கள். ஒன்பதாம் நாள் உற்சவத்தில் காலையில் ஆலய பூசகர் தேவ உரு ஏறி அக்கினிக்குண்டலமேந்தி ஊர்வலம் நடைபெறும். இதை ‘பிச்சைக்கரகம்’ என்பார்கள்.  
பத்தாம் நாள் வேள்வி விழா கொண்டாடப்படும். பொங்கல் வைத்து தத்தம் நேர்த்திக் கடன்களை செலுத்துவார்கள்.
# பத்ம விபூசண்

**பத்ம விபூசண்** (*Padma Vibhushan*) என்பது தனிச்சிறப்பு வாய்ந்த, சிறந்த பணிகளுக்காக இந்திய அரசு குடிமக்களுக்கு வழங்கும் உயரிய விருது ஆகும். இவ்விருதினைப் பெறுபவர்களுக்குப் பதக்கம் ஒன்றும் பாராட்டிதழ் ஒன்றும் கொடுக்கப்படுகிறது. இதனை ஜனவரி 2, 1954 அன்று இந்தியக் குடியரசுத் தலைவர் நிறுவினார். எந்த ஒரு துறையிலும் சிறந்து விளங்கும் ஒருவருக்கு இவ்விருது ஆண்டுதோறும் வழங்கப்படுகின்றது. 2025 வரை, 343 நபர்களுக்கு இந்த விருது வழங்கப்பட்டுள்ளது.
# பத்ம விபூசண்

## விருது பெற்றவர்களின் பட்டியல்
# சட்ட உரிமை

**சட்ட உரிமை** (legal rights) என்பது, ஒரு குறித்த சமூகத்தினால் வழங்கப்படும் ஒருவகை உரிமை ஆகும். இது அச் சமூகத்தின் சட்டங்கள், வழக்காறுகள், நம்பிக்கைகள் என்பவற்றைக் கருத்தில் எடுத்து ஒரு சட்டவாக்க அமைப்பினால் உருவாக்கப்பட்டு அச் சமூகத்தின் சட்டங்களில் சேர்க்கப்படுகின்றது. சட்ட உரிமை மனிதருடைய சட்டங்களால் திருத்தப்படவோ, இல்லாமல் ஆக்கப்படவோ, அல்லது கட்டுப்படுத்தப்படவோ கூடியது. இது "குடிசார் உரிமை" என்றும் குறிப்பிடப்படுவது உண்டு. இது சமூகத்தின் சட்டங்கள், வழக்காறுகள், நம்பிக்கைகள் என்பவற்றில் தங்கியிராத இயல்பு உரிமை என்பதிலிருந்து மாறுபட்டது. இதனால் இயல்பு உரிமைகளைப்போல் சட்ட உரிமைகள் உலகம் தழுவியவை அல்ல. ஆனால் பண்பாடு, அரசியல் என்பவற்றைச் சார்ந்து இருப்பவை.
# சட்ட உரிமை

## மேலோட்டம்

எது இயல்பு உரிமை, எது சட்ட உரிமை? என்ற கேள்வி மெய்யியலிலும், அரசியலிலும் முக்கியமான இடத்தைப் பெறுகின்றது. இயல்பு உரிமைகள் என்னும் கருத்துருவை விமர்சிப்பவர்கள், உலகில் இருக்கக்கூடிய ஒரே உரிமை சட்ட உரிமை மட்டுமே என்று வாதிடுகின்றனர்.
# செம்மை நெல் சாகுபடி

செம்மை நெல் சாகுபடி-நாற்றங்கால்நெல் சாகுபடியில் அதிக மகசூல் பெற தற்போதுள்ள நடைமுறையைவிட **செம்மை நெல் சாகுபடி** முறையினைக் கையாளுவது அவசியம்.
# செம்மை நெல் சாகுபடி

## பாய் நாற்றங்கால் தயாரிக்கும் முறை

ஏக்கருக்கு 3 கிலோ விதை நெல் தேவைப்படும். ஓர் ஏக்கர் நடவுக்கு ஒரு சென்ட் (40 சதுர மீட்டர்) நாற்று மேடை தேவை. அருகிலிருக்கும் மண்ணை எடுத்து நடவு வயலின் ஓரத்தில் ஒரு மீட்டர் அகலம் ஐந்து மீட்டர் நீளம் (1மீ து 5 மீ) அளவுள்ள 8 மேடைகளை உருவாக்க வேண்டும். மேடையை நன்கு சமப்படுத்தி 1 து 5 மீ அளவுள்ள பாலிதீன் சீட்டை விரித்து விட வேண்டும். தொழி மண்ணை 2 செ.மீ. உயரத்திற்கு சமமாக இடவேண்டும்.  
பின் விதைநேர்த்தி செய்ய ஒரு கிலோ விதைக்கு சூடோமோனாஸ் 10 கிராம் மற்றும் அசோபாஸ் உயிர் உரம் மூன்று கிலோ விதைக்கு ஒரு பாக்கெட் (200 கி) என்ற அளவிலும் பயன்படுத்த வேண்டும். சூடோமோனாஸ் மற்றும் அசோபாஸ் ஆகியவற்றை தேவையான அளவு அரிசிக்கஞ்சி அல்லது தண்ணீரில் கரைத்த பின் அவற்றை விதைகளுடன் நன்றாக கலந்து நிழலில் உலர்த்த வேண்டும். நிழலில் உலர்த்திய விதைகளை தண்ணீரில் 24 மணி நேரம் ஊறவைத்து வடிகட்டி பின் (24 மணி நேரம்) முளைகட்ட வேண்டும். ஒவ்வொரு 5 ச.மீ. மேடையிலும் 375 கிராம் (முளை கட்டும் முன் எடை) விதையை முளைகட்டியபின் (இரண்டாம் கொம்பு) பரவலாக விதைக்க வேண்டும். விதைத்த பின் தென்னை ஓலைகள் கொண்டு மேடைகளை மூடிவிட்டு மூன்றாம் நாள் எடுத்துவிடலாம். விதைத்த ஒரு வாரத்திற்கு பின் நாற்று வளர்ச்சி குறைவாக இருந்தால் 0.5 சத யூரியா கரைசலை (0.5 சத கரைசல் தயாரிக்க 50 கிராம் யூரியாவை 10 லிட்டர் நீரில் கரைக்க வேண்டும்) பூவாளி கொண்டு தெளிக்க வேண்டும்.
# செம்மை நெல் சாகுபடி

## நடவு வயல்

செம்மை நெல் சாகுபடியில் நடவு வயலைச் சமன்படுத்துவது சரியாகச் செய்யப்பட வேண்டிய ஒன்றாகும். பள்ளமாக இருக்கும் இடங்களில் நடப்படும் இளநாற்றுகள் அழுகிவிட வாய்ப்புள்ளது. மேடுபள்ளமில்லாமல் பரம்படித்து சமன்படுத்த வேண்டும். நீர் வடியுமாறு சிறு வாய்க்கால்களை உருவாக்க வேண்டும். தேவையான 33 கிலோ டிஏபி உரத்தையும், 7 கிலோ பொட்டாஷ் உரத்தையும் அடியுரமாக நடவு வயலில் இடவேண்டும்.
# செம்மை நெல் சாகுபடி

## சதுர நடவு

ஒரு குத்துக்கு 1 நாற்றுவீதம் 14-15 நாட்கள் வயதுடைய நாற்றினை நடவு செய்ய வேண்டும். முடிந்த அளவுக்கு வேர்கள் மேல் நோக்காமலும் ஆழமாக இல்லாமலும் நடுவது நல்லது. நாற்றுக்களை 25 து 25 செ.மீ. இடைவெளியில் சதுர நடவு செய்யவும். சதுர நடவு செய்வதற்கு அடையாளமிடப்பட்ட கயிறு அல்லது நடவு அடையாளக் கருவியையும் (மார்க்கர்) பயன்படுத்தலாம். நன்கு சமப்படுத்திய நடவு வயலை இரண்டு நாட்கள் இஞ்சவிட்டு பின்பு தண்ணீரை சுத்தமாக வடிக்க வேண்டும். அதன்பின் மார்க்கர் அல்லது நடவு அடையாளக் கருவியைக் கொண்டு உருட்டியபின் சதுர நடவை மேற்கொள்ள வேண்டும். இவ்வாறு செய்வதால் 25 து 25 செ.மீக்கு சதுர நடவு பின்பற்றப் பட்டு பயிருக்கு தேவையான காற்றோட்டம், சூரிய வெளிச்சம் கிடைத்து பயிர் நன்கு வளர்ச்சி அடைந்து அதிக தூர்கள் பெற முடிகிறது. மேலும் சுழலும் களைக்கருவியை கொண்டு முறையே நடவு செய்த 10, 20, 30 மற்றும் 40ம் நாட்களில் நெற்பயிர்களுக்கு இடையில் குறுக்கும் நெடுக்குமாக உருட்டவேண்டும்.
# டிராப்பிக்ல்டர்

தற்போதைய சூழ்நிலையில் விவசாய வேலைகளுக்கான கூலியாட்கள் சரிவர கிடைக்கப்பெறாமல் பெறும் தட்டுப்பாடு நிலவுகிறது. இதனால் விவசாயிகள் சரியான நேரத்தில் விவசாயப்பணிகளை மேற்கொள்ள இயலாமல் நட்டத்தை சந்திக்க நேரிடுகிறது. இந்த குறையை போக்க உருவாக்கப்பட்டுள்ள ஓர் நவீன வேளாண் கருவியாக டிராபிக்கல்டர் விளங்குகிறது
# டிராப்பிக்ல்டர்

## டிராப்பிக்ல்டர் கருவியின் அங்கங்கள்

1. விதைப்பான்
1. உரமிடும் கருவி
1. பார் கலப்பை
1. பரம்பு பலகை
1. மண் அணைக்கும் கருவி
1. களை எடுக்கும் கருவி
# டிராப்பிக்ல்டர்

## டிராப்பிகல்டர் மூலம் பயிரிடப்படும் பயிர்கள்

டீராப்பிகல்டர் மூலம் வேர்கடலை, மக்காச்சோளம், சோளம், பயறு வகைகள், கம்பு மற்றும் கேழ்வரகு போன்ற பயிர்களைப் பயிரிட இயலும்.
# டிராப்பிக்ல்டர்

## சிறப்பு அம்சங்கள்

1. ஒரே சமயத்தில் பார் மற்றும் சால்களை அமைத்து, அடியுரம் இட்டு, விதைவிதைத்து விதையை மூட இயலும்.
1. மேலும் பயிர் வளர்ந்த பின்னர் களை எடுத்தல் மற்றும் மண் அணைத்தல் போன்றவற்றை மேற்கொள்ள இயலும்.
1. மண்ணின் ஈரம் இருக்கும் போதே விவசாயப்பணிகளை விரைவாக மேற்கொள்ள இயலும்.
1. சீரான இடைவெளியில் (பயிர் வரிசைகள் மற்றும் ஒரே வரிசையில் உள்ள பயிருக்கு இடையில்) விதைக்க இயலும். எனவே பயிர் எண்ணிக்கையை பராமரிக்க முடியும்.
1. அடியுரத்தை சரியான மற்றும் சீரான ஆழத்தில் இடுவதால் பயிர் எளிதாக வளர்ச்சியடைய ஏதுவாக இருக்கும்.
1. அகன்ற பார் சால்களை உருவாக்குவதால் மானாவாரிப் பயிரில் மழை நீரை அறுவடை செய்ய இயலும்.
1. டிராப்பிக்கல்டரை உழவுமாடுகள் மற்றும் டிராக்டர் இரண்டையும் கொண்டு இயக்க இயலும் என்பதால் சிறு, குறு, மத்திய மற்றும் பெரிய விவசாயிகள் என அனைத்து தரப்பினரும் பயன்படுத்த இயலும்.
# காந்த விண்மீன்

**காந்த விண்மீன்** (*Magnetar*) என்பது வளிம எரிஆற்றல் தீர்ந்து போன ஒருவகை நியூட்ரான் விண்மீன் (*Neutron star*) ஆகும். 1992 ஆம் ஆண்டு பிரின்ஸ்டன் பல்கலைக்கழகத்தைச் சேர்ந்த கிரிஸ்டஃபர் தாம்ப்ஸனும், ராபர்ட் டன்கனும் காந்த விண்மீன் நியதியை முதன்முதலில் நிலைநாட்டினர். அதற்கு ஆதாரமாக 1979 ஆம் ஆண்டிலே காந்த விண்மீன் ஒன்றிலிருந்து எழுந்த காமாக் கதிர்வீச்சுக்களை முதலில் அவரிருவரும் பதிவு செய்தனர். அதன் பிறகு அடுத்த பத்தாண்டுகளில் காந்த விண்மீன் நியதி பரவலாகப் பலரால் ஏற்றுக் கொள்ளப்பட்டது. சூப்பர்நோவா வயிற்றிலிருந்து பிறந்து சுருங்கிப் பேரளவு திணிவுள்ள காந்த விண்மீன்கள் (*Super-Dense Magnetars*) பூமியின் காந்த தளத்தைப் போன்று 1000 டிரில்லியன் மடங்கு தீவிரக் காந்த சக்தியைக் கொண்டவை. காந்த வீண்மீன்களை அதி தீவிர ஆற்றல் உள்ள காந்தப் புலம் சூழ்ந்திருக்கிறது. அந்தக் காந்தப் புலமே தேய்வடைந்து பேரளவு சக்தி வாய்ந்த மின்காந்த கதிர்வீச்சாக (High Energy Electromagnetic Radiation) குறிப்பாக எக்ஸ்ரே, காமாக் கதிர்களாக மாறி எழுகின்றன.  
இதுவரை (2007) விண்வெளியில் 16 காந்த விண்மீன்கள் கண்டுபிடிக்கப்பட்டுள்ளன. அவற்றில் இரண்டு விதங்கள் உள்ளன. முதல் வகை: *SGR* என்று அழைக்கப்படும் "மென்மைக் காமாக் கதிர் மீளெழுச்சி மீன்கள்" (*Soft Gamma Ray Repeaters*). அடுத்த வகை: *AXP* என்று குறிப்பிடப்படும் "முரண் எக்ஸ்ரே துடிப்பு மீன்கள்" (*Anomalous X-Ray Pulsars*).  
இதுவரை பிரபஞ்சத்தில் பதிவு செய்த காந்த விண்மீன்களில் அதி தீவிரக் காந்தப்புலம் கொண்டது: SGR 1806-20. அதன் கணிக்கப்பட்ட காந்தப்புலம்: 2 X (10^11) டெஸ்லா அல்லது 2 X (10^15) காஸ் (*Gauss*) (1 டெஸ்லா = 10,000 காஸ்). பூத வல்லமை உடைய அந்த காந்த விண்மீனின் தீவிரத்தை ஒப்பாகக் காட்ட வேண்டுமானால் இப்படிக் கூறலாம். பூமியின் காந்தப் புலம்: அரை காஸ். மருத்துவ மனையில் உள்ள "காந்த இணைத் துடிப்புப் படவரைவு யந்திரம்" (MRI – *Magnetic Resonance Imaging Machine*) 32,000 காஸ். ஆய்வுக் கூடங்களில் இதுவரை தயாரிக்க முடிந்த காந்த தளம் : 40 டெஸ்லாக்கள் (400,000 காஸ்).
# குழு உரிமை

**குழு உரிமை** என்பது தனித்தனியாக அன்றி ஒரு குழுவினர் ஒருங்கே கொண்டிருக்கும் உரிமை அல்லது ஒரு குறிப்பிட்ட குழுவிற்குள் மட்டும் ஒரு தனி ஆள் கொண்டிருக்கும் உரிமை ஆகும். இது தனிமனித உரிமை என்பதற்கு மாறானது. குழு உரிமைகள் என்பன, தாயக மக்கள் உரிமைகள் குறித்த சாற்றுரையில் நிலைநாட்டப்பட்டிருப்பதுபோல், தாயக மக்கள் உரிமைகள் குறித்த சூழலில், மக்களுடைய உரிமைகளையும் குறிக்கும். குழு உரிமைகள் நேரடியாக மனித உரிமைகளுக்க்குச் சமமானது அல்ல. ஏனெனில் குழு உரிமைகள் வேவ்வேறு குழுக்களுக்கு வேறுவேறு விதமாக அமைகின்றன. இவை ஒரு மனிதன் என்ற அளவில் உலகிலுள்ள எல்லா மக்களுக்கும் பொதுவானவை அல்ல. வரலாற்றில் குழு உரிமைகள் சில சமயங்களில் தனிமனித உரிமைகளை மட்டுப்படுத்துவதற்கும், வேறு வேளைகளில் தனிமனித உரிமைகளை மேம்படுத்துவதற்கும் பயன்படுத்தப்பட்டுள்ளது. எனினும் இக் கருத்துரு சர்ச்சைக்கு உரியதாகவே உள்ளது.
# குழு உரிமை

## மேற்குலகம்

மேற்கு நாடுகளில் தனிமனித உரிமை என்பது சுதந்திரத்துடன் தொடர்புள்ளதாகப் பார்க்கப்படும் அதே வேளை, குழு உரிமை என்பது, அளவுக்கு மீறிய அரச கட்டுப்பாட்டைக் கொண்டிருக்கும் எனக் கூறப்படுகிறது. இது ஏனெனில், மேற்கு நாடுகளில் தனிமனித உரிமைகள் நிலைநாட்டப்படுவது, சட்டத்தின் முன் எல்லோரும் சமம், அரசிடம் இருந்து மக்களைப் பாதுகாத்தல் என்பவற்றுடன் தொடர்பு கொண்டுள்ளது. எடுத்துக்காட்டாக, "மக்னா கார்ட்டா" எனப்படும் பெரும் சுதந்திரப் பட்டயத்தில், தனது விருப்பங்கள் சட்டத்துக்குக் கட்டுப்பட்டவையாக இருக்கும் என்றும், குடிமக்களின் குறிப்பிட்ட சில உரிமைகள் அரசினால் வெளிப்படையாகப் பாத்துகாக்கப்படும் என்றும், ஆங்கிலேய அரசர் ஒத்துக்கொண்டார். ஐக்கிய அமெரிக்காவில், உள்நாட்டுப் போருக்குப் பின்னர் 1868 ஆம் ஆண்டில் செய்யப்பட்ட 14 ஆவது அரசமைப்புச் சட்டத்திலேயே மனிதன் என்ற அளவில் தனி மனிதரின் உரிமைகள் நிலைநாட்டப்பட்டன. 14 ஆவது திருத்தம், முன்னாள் அடிமைகளின் உரிமைகளைப் பாதுகாப்பதை நோக்கமாகக் கொண்டிருந்தது.
# குழு உரிமை

## குடியேற்றவாதம்

குழு உரிமைகள், குடியேற்றவாதம், சட்டமாக்கப்பட்ட இனவாதம், வெள்ளையர் தேசியவாதம் போன்றவற்றின் பின்னணியில், எதிர்மறையான பண்புகளையும் கொண்டிருக்கக்கூடும். எடுத்துக்காட்டாக, இனவொதுக்கல் ஆட்சிக்காலத்தின்போது, உள்ளூர் வாசிகளையும், வெளியிலிருந்து வருவோரையும், இனக்குழுக்களாக வகைப்படுத்தி, அதன் அடிப்படையிலேயே உரிமைகள் வழங்கப்பட்டன. இதன்மூலம் முதலாம், இரண்டாம் தரக் குடிமக்கள் என்னும் பாகுபாடு ஏற்படுத்தப்பட்டது.
# எண்ணிம நூலகம்

**எண்ணிம நூலகம்** (digital library, மின்னூலகம், மின்நூலகம்) என்பது எண்ணிம அல்லது மின்னியல் முறையில் நூல்கள், படங்கள், ஆவணங்கள், தகவல் தொகுப்புகளைச் சேகரித்து பாதுகாத்து வைத்திருக்கும் கணினி வழி அணுகக்கூடிய நூலகம் ஆகும். இதில் எண்ணிம உள்ளடக்கங்களை (Digital content) கணினி இணையம் மூலமாக தொலைவில் இருந்தே அணுகிப் பெறலாம். எண்ணிம நூலகம் என்பது ஒரு தகவல் மீட்டெடுப்பு ஒருங்கியம் (information retrieval system) ஆகும். எண்ணிம நூலகமானது மின் நூலகம் (electronic library), மெய்நிகர் நூலகம் (virtual library) போன்ற பெயர்களாலும் குறிப்பிடப்படுகிறது.  
மிக விரிவான எண்ணிம உள்ளடக்கங்களைச் சேகரித்து, மேலாண்மை செய்து, பாதுகாத்து அதன் பயனர்களுக்கு அத் தொகுப்புகளை தேவைப்படும் போது தேவையான அளவில் எழுதப்பட்ட கொள்கை விதிகளின்படி அளிக்கும் இருப்பல்லாத அமைப்புக்கு எண்ணிம நூலகம் என்று பெயர் என டெலோஸ் மின்னூலக உசாத்துணை முன்மாதிரி அமைவு (DELOS digital library reference model) விளக்கம் அளிக்கிறது.
# எண்ணிம நூலகம்

## எண்ணிம நூலக வகைகள்

எண்ணிம நூலகம் என்ற சொல்லுக்கு பல்வகை எண்ணிமத் தொகுப்புகள் மற்றும் அமைப்புகளை மேற்கோள் காட்டலாம். எனினும், ஓரமைப்பை மின்னூலகம் என்று குறிக்க, அந்த அமைப்பு தகவல்களைச் சேகரித்து மேலாண்மை செய்து அதைப் பயனர்கள் பெறும் வகையில் ஏற்படுத்தப்பட்டிருக்க வேண்டும். எனவே, சில இணையதளங்களைக் கூட மின்னூலகம் என்று வகைப்படுத்தலாம். மிகப் பரவலாக அறியப்பட்ட மின்னூலகங்கள் குறிப்பாக, பெர்சியசு திட்டம் (project perseus), குட்டென்பெர்க் திட்டம் (Project Gutenberg), ஐபிபிலியோ ஆகியவை இணையத்தைவிட பழமையானவை ஆகும். மேலும், உலகளாவிய இணையம் மற்றும் தேடு பொறிகளின் திறன் வளர்ச்சி ஆகியவற்றால் ஐரோப்பிய நூலகம், காங்கிரசு நூலகம் ஆகிய மின்னூலகங்கள் தற்போது இணைய பின்புலத்தை அடிப்படையாகக் கொண்டு மேம்படுத்தப்பட்டு வருகின்றன. பள்ளி, கல்லூரி, பொது நூலகங்களும் மின்னூல், ஒலி நூல், இசை, ஒளிப்படங்கள் போன்ற எண்ணிம உள்ளடக்கங்களை தரவிறக்கம் செய்வதற்கேற்ப மேம்படுத்தப்படுகின்றன.  
ஓர் உள்ளடக்கம் உருவாக்கப்படும் போதே எண்ணிம அமைவில் இருந்தால் அதை இயல்பு எண்ணிம உள்ளடக்கம் (born-digit) என்றும், பருண்மையாக உள்ள புத்தகங்கள், காகிதங்களை எண்ணிம வடிவிற்கு மாற்றினால் அதை எண்ணிமப்படுத்திய உள்ளடக்கம் (digitized)) என்றும் அழைக்கலாம். இருப்பு வடிவிலும், எண்ணிம வடிவிலும் உள்ளடக்கத் தொகுப்புகளைக் கொண்டுள்ள நூலகத்திற்கு கலப்பு நூலகம் (hybrid library) என்று பெயர். காட்டாக, அமெரிக்கன் மெமரி (*American Memory*) என்பது காங்கிரசு நூலகத்தில் உள்ள ஒரு எண்ணிம நூலகம் ஆகும். சில இன்றியமையா எண்ணிம நூலகங்கள் நீண்ட நாளைய ஆவணக் காப்பகங்களாகவும் செயல்படுகின்றன. எ.கா. ஈபிரிண்ட் ஆர்க்சிவ் ((ePrint arXiv)), இணைய ஆவணகம் (*Internet Archive*).
# எண்ணிம நூலகம்

## எண்ணிம நூலக வகைகள்

### கல்வியக களஞ்சியங்கள்

பெரும்பாலான கல்வி நிலையங்கள் அவற்றின் புத்தகங்கள், கட்டுரைகள், ஆராய்ச்சிக் குறிப்பேடுகள், வெளியீடுகள் ஆகியவற்றைக் கொண்டு கல்வியக களஞ்சியமாக மாற்றி வருகின்றன. அவை இயல்பு எண்ணிம அல்லது எண்ணிமப்படுத்திய உள்ளடக்கங்களாக அமைந்துள்ளன. இவற்றில் பல களஞ்சியங்கள் அவற்றின் உள்ளடக்கங்களை பொதுமக்களும் சில விதிகளுக்குட்பட்டு பயன்படுத்த அனுமதிக்கின்றன. கல்வியக மற்றும் நிறுவனங்களின் இலவச களஞ்சியங்கள் சில வேளைகளில் எண்ணிம நூலகங்கள் என்றே அழைக்கப்படுகின்றன.
# எண்ணிம நூலகம்

## எண்ணிம நூலக வகைகள்

### எண்ணிம ஆவணங்கள்

ஆவணங்கள் என்பவை நூலகங்கள் என்பதிலிருந்து வேறானவை. வழமையாக ஆவணங்கள் எனப்படுபவை,  
1. முதன்மை ஆதாரத் தகவல்களைக் கொண்டிருப்பவை. அஃதாவது, தனிநபர், நிறுவனங்களால் நேரடியாக உருவாக்கப்பட்ட எழுத்து, காகித அச்சு ஆகியவற்றை தொகுத்து வைத்திருப்பது. (நூலகத்தில் காணப்படும் புத்தகம் உள்ளிட்டவை துணைமுதல் ஆதாரத் தகவல்கள் ஆகும்)
1. உள்ளடக்கங்களை தனித்தனியாக அல்லாமல் வகைப்படுத்தி வைத்தல்.
1. தனித்துவமிக்க உள்ளடக்கங்களைக் கொண்டிருத்தல், என வரையறுக்கப்படும்.  
ஆக்சுபோர்டு நூல் ஆவணகம் (The Oxford Text Archive) கல்வி சார்ந்த முதன்மை ஆதாரத் தகவல் உள்ளடக்கங்களைக் கொண்ட பழமையான எண்ணிம ஆவணகம் ஆகும்.
# எண்ணிம நூலகம்

## எண்ணிம நூலக முன்னோடிகள்

குட்டென்பர்க் திட்டம் (Project Gutenberg), கூகுள் புத்தக தேடி (Google Book Search), இணைய ஆவணகம் (Internet Archive),, கார்னெல் பல்கலைக்கழகம், காங்கிரசு நூலகத்தின் உலக மின்னூலகம் (World Digital Library),, மிச்சிகன் பல்கலைக்கழகத்தில் உள்ள மின்னூலகம், கார்னெகி மெலன் பல்கலைக்கழகத்தின் பத்து இலட்சம் புத்தகச் செயற்திட்டம் (Million Book Project) ஆகியவை எண்ணிம நூலக உருவாக்கம், மேலாண்மையில் முன்னோடிகள் ஆகும்.
# எண்ணிம நூலகம்

## தமிழ் மின்னூலகங்கள்

*முதன்மைக் கட்டுரை: தமிழ் இணைய நூலகங்கள்*
# எண்ணிம நூலகம்

## மின்னூலகத்தின் எதிர்காலம்

கூகுள், பத்து இலட்சம் புத்தகச் செயற்திட்டம், எம்எஸ்என், யாகூ போன்ற நிறுவனங்களில் பெருமளவிலான எண்ணிமப்படுத்தல் திட்டம் செயல்பட்டு வருகிறது. கூகுள், யாகூ, எம்எஸ்என் ஆகிய நிறுவனங்களின் முயற்சியால் புத்தகங்களைக் கையாள்வதிலும், காட்சிப்படுத்துதலிலும், புதிய தொழிற்நுட்பங்களான மின்னூல், ஒளி தகவேற்பி (optical character recognition) போன்றவற்றாலும் மின்னூலகம் மிக வேகமாக வளர்ந்து வருகிறது. நூலகங்களில் ஒலி, ஒளி உள்ளடக்கத் தொகுப்புகள் இருப்பது போல மின்னூலகமும் உருவாகி வருகின்றன.
# எண்ணிம நூலகம்

## உருவாக்கமும் ஒழுங்கமைப்பும்

### மென்பொருள் கட்டமைப்பு

ஒரு மின்னூலகத்தை குறிப்பிட்ட மென்பொருள் களஞ்சியத்தின் அடிப்படையிலேயே உருவாக்க முடியும். காட்டாக, DSpace, Eprints, Fedora, dLibra (போலந்து), கிரீன்சுடோன் எண்ணிம நூலக மென்பொருள் (Greenstone Digital Library Software) ஆகியவற்றைக் குறிப்பிடலாம். 2009-ஆம் ஆண்டு பெடோரா காமன்ஸ் மற்றும் டிஸ்பேசு பவுண்டேசனும் இணைந்து டூராஸ்பேசு (DuraSpace) எனும் நிறுவனமாகியது.
கட்டற்ற ஆவண தகவல் அமைவுக்கான (Open Archival Information System- OAIS) உசாத்துணை மாதிரி எண்ணிமப் பாதுகாத்தலுக்கான (digital preservation) கட்டமைப்பு வழிமுறைகளை வழங்குகிறது.
# எண்ணிம நூலகம்

## உருவாக்கமும் ஒழுங்கமைப்பும்

### எண்ணிமப்படுத்தல்

கடந்த சில ஆண்டுகளில் நூல்களை எண்ணிமப்படுத்தலின் (digitize) வேகம் அதிகரித்துள்ளது. மேலும் செலவு குறைவான வழிமுறைகளும் பெருகியுள்ளதால் ஓராண்டுக்கு லட்சக்கணக்கான நூல்களை எண்மயப்படுத்தி மின்னூலகம் உருவாக்குதல் எளிதாகி உள்ளது.
# எண்ணிம நூலகம்

## உருவாக்கமும் ஒழுங்கமைப்பும்

### தேடுதல்

பெரும்பாலான மின்னூலகங்கள் அவற்றின் உள்ளடக்கங்களைத் தேடிக் கண்டடைய அனுமதிக்கின்றன. இந்த தகவல்கள் காணவியலா தளத்தில் அமைக்கப்பட்டுள்ளதால் அதை தேடுபொறிகள் எளிதில் கண்டடைய முடியாது. சில மின்னூலகங்கள் அதற்கென பக்க வரைபடத்தைக் கொண்டிருக்கும். அதன் மூலம் தேடுபொறியானது தகவல்களைக் கண்டடையும்.
மின்னூலக ஐக்கிய அமைப்பில் தேடுவதற்கு இரண்டு பொதுவான வழிமுறைகள் உள்ளன. 1.பகிர்ந்தளிக்கப்பட்ட தேடுதல், 2. சேமிக்கப்பட்ட மிதப்புத் தகவலில் (meta data) தேடுதல்.
# எண்ணிம நூலகம்

## உருவாக்கமும் ஒழுங்கமைப்பும்

### தேடுதல்

#### பகிர்ந்தளிக்கப்பட்ட தேடுதல்

பல தேடுதல் வேண்டுகோள்களை ஓர் அமைவில் உள்ள இணையான பல்வேறு வழங்கிகளுக்கு ஒரு வாங்கி அனுப்பும். முடிவுகள் அனைத்தும் சேகரிக்கப்பட்டு, நகல்கள் நீக்கப்பட்டு அல்லது ஒன்றாக்கப்பட்டு திரும்பவும் வாங்கிக்கு அளிக்கப்படுகிறது. Z39.50 போன்ற நெறிமுறைகள் (protocol) பகிர்ந்தளிக்கப்பட்ட தேடுதலில் அதிகம் பயன்படுத்தப்படுகின்றன. பொருளடக்கம், சேமிப்பு போன்ற தகவல் செறிந்த பணி அந்த ஐக்கியத்தில் உள்ள வழங்கிகளிடம் விடப்படுகிறது என்பது இம்முறையின் பயனாகும். ஒவ்வொரு தகவல் தொகுப்பின் பல்வேறு திருப்பல், தர வரிசைப்படுத்தல் திறனைப் பொருத்து இந்த தேடுஞ் செயலமைப்பு மட்டுப்படுத்தப்படுகிறது. இதனால் மிகப் பொருத்தமான முடிவுகளை தொகுப்பதை கடினமானதாக்குகிறது.
# எண்ணிம நூலகம்

## உருவாக்கமும் ஒழுங்கமைப்பும்

### தேடுதல்

#### சேமிக்கப்பட்ட மிதப்புத் தகவலில் தேடுதல்

ஏற்கெனவே ஐக்கிய நூலகங்களில் இருந்து சேகரித்து உள்ளமைவுகளில் வைக்கப்பட்டிருக்கும் தகவல்களில் தேடுவதாகும். ஒரு தேடுதல் நடத்தப்படும்போது, தேடுஞ் செயலமைப்பு மின்னூலகத்தில் தொடர்பு கொண்டு தேட வேண்டியதில்லை. அது ஏலவே உள்ளமைவு பிரதி அமைப்பில் கொண்டுள்ள தகவல்களிலேயே தேடிக் கண்டடையலாம். மற்ற மின்னூலகங்களுடன் தொடர்பு கொண்டு அனைத்து தொகுப்புகளையும் அன்றாடம் பெற்று தகவல் திருப்பலை (indexing) இம்முறையில் மேம்படுத்தி வைத்திருக்க வேண்டும். இதன் மூலம் புதிய மற்றும் மேம்படுத்தப்பட்ட ஆதாரங்களை எளிதில் தேடிக் கண்டடையலாம்.  
தேடுஞ் செயலமைப்பு திருப்பல், தரவரிசை நெறிமுறைகளில் தனது முழுக் கட்டுப்பாட்டைக் கொண்டுள்ளதால் மிகப் பொருத்தமான முடிவுகளை வழங்கும் என்பதே இதன் சிறந்த பயனாகும். அதே வேளை, தகவல்களை சேகரித்தல், பொருளடக்க அமைவு ஆகியவை மிக அதிக தகவல் செறிந்த தன்மையது ஆதலால் இம்முறை செலவு மிக்கது என்பது இதன் பின்னடைவாகும்.
# எண்ணிம நூலகம்

## நன்மைகள்

எளிதில் அணுகி நூல்கள், ஆவணங்கள், பல்வேறு ஒலி, ஒளித் தகவல்களைப் பெறமுடியும் என்பதால் எண்ணிம நூலகங்கள் தற்போது வணிக மற்றும் அரசுகளின் விருப்பமான துறையாகி வருகிறது. மரபான நூலகங்களில் ஓரளவிற்கே தகவல்களைச் சேகரித்து வைக்க முடியும். ஆனால் எண்ணிம நூலகம் அமைக்க குறைந்த இடமே போதுமானது என்பதால் மிக மிக அதிக தகவல்களைச் சேமித்து வைக்க முடிகிறது.  
இருவகையான நூலகத்திலும் உள்ளடக்க வகைப்படுத்தல் செய்தாலும், எண்ணிம நூலகத்தின் வகைப்பாடானது மிகப் புதிய நுட்பங்களைப் பயன்படுத்துகிறது. இதனால் எளிதான உள்ளீடுகளைக் கொண்டு நூல்கள், ஆவணங்கள், ஒலி, ஒளிக் குறிப்புகளை எளிதில் பெற முடியும். மேலும், விக்கிப்பீடியா, வலைப்பதிவுகள் போன்றவற்றில் இருந்தும் தகவல்களைப் பெற முடியும். எண்ணிமப்படுத்துவதால் ஒரே தகவல்களை ஏராளமான பயனர்கள் ஒரே நேரத்தில் பெற முடியும். ஆனால் மரபான நூலகங்களில் நூல்களின் எண்ணிக்கை மிகக் குறைந்த அளவிலேயே இருப்பதால் ஒரு சிலருக்கு மட்டுமே அது கிடைக்கக் கூடியதாக இருக்கும்.
# எண்ணிம நூலகம்

## நன்மைகள்

### எல்லையற்றது

மின்னூலகப் பயனர் நேரடியாக அங்கு செல்ல வேண்டியதில்லை. இணையத் தொடர்பின் மூலம் உலகின் எந்தப் பகுதியிலிருந்தும் தகவல்களைப் பெற முடியும்.
# எண்ணிம நூலகம்

## நன்மைகள்

### எந்நேரமும் செயல்படுதல்

இரவு, பகல் என்று எந்நேரமும் எண்ணிம நூலகத்தைப் பயனர்கள் பயன்படுத்த முடியும் என்பது மிகச் சிறந்த நன்மையாகும்.
# எண்ணிம நூலகம்

## நன்மைகள்

### பல்முனை அணுக்கம்

ஒரே தகவல் பல்வேறு தரப்பினரால் ஒரே நேரத்தில் பெற முடியும்.
# எண்ணிம நூலகம்

## நன்மைகள்

### தகவல் மீட்டெடுப்பு

அனைத்து உள்ளடக்கத்திலிருந்தும் தங்களுக்குத் தேவையான தகவல்களை பயனர்கள் எந்தவொரு சொல், பெயர், தலைப்பையும் உள்ளிட்டுப் பெற முடியும்.
# எண்ணிம நூலகம்

## நன்மைகள்

### பாதுகாத்தல்

எண்ணிமப்படுத்தல் என்பது தகவல்களை நீண்ட நாட்கள் பாதுகாப்பதற்கான ஒரே தீர்வு எனக் கூற முடியாது. ஆனால் அச்சில் இல்லாத நூல்கள், வரலாற்றுச் சிறப்பு மிக்க பழமை வாய்ந்த நூல்கள், ஆவணங்கள், படங்கள், குறிப்பேடுகள், செய்தித் தாட்கள் போன்றவற்றை எண்மயப்படுத்துதல் நலம் பயக்கும்.
# எண்ணிம நூலகம்

## நன்மைகள்

### மதிப்புக் கூட்டிய பயன்

படங்கள், ஒலி, ஒளித் தகவல்களை மேம்படுத்த முடியும். மேலும் கிடைத்தற்கரிய தகவல்களை செம்மைப்படுத்தி சேமித்து வைப்பதால் அவற்றை அழிவிலிருந்து காக்க முடிகிறது.
# எண்ணிம நூலகம்

## சிக்கல்கள்

### எண்ணிமப் பாதுகாப்பு

தொழினுட்பம் காலந்தோறும் மாறிக் கொண்டிருக்கிறது. அதற்கேற்ப மின்னூலகமும் தொழில்நுடபத்தை மேம்படுத்த வேண்டும். நிலையில்லா தகவல் சேமிப்பில் இருந்து மிக நிலையான அமைப்பு, நிரல் மொழி அல்லது இயங்கமைப்புக்கு இடப்பெயர்ச்சி செய்ய வேண்டும். இல்லாதொழியும் நிலையில் உள்ள ஆவணங்கள், தகவல்களை இடப்பெயர்ச்சி செய்வதன் மூலம் அவற்றைக் காப்பாற்றலாம். இவ்வாறான இடப்பெயர்ச்சி (migration) அழியும் நிலையில் உள்ள ஆவணங்களைக் காப்பாற்ற குறுகிய காலத் தீர்வாக அமைந்தாலும் கணினி தொழில்நுட்பம் நாளுக்கு நாள் முன்னேறி வருவதால் இடப்பெயர்ச்சி என்பது முடிவில்லா செயல்பாடாக மாறி வருகிறது. மேலும், புதிய இயங்கமைப்பு அல்லது நிரல் மொழிக்கு தகவல்களை இடப்பெயர்ச்சி செய்யும் போது, தகவல் இழப்புக்கும் வாய்ப்பு ஏற்படுகிறது.  
ஏராளமான ஓவியத் தகவல்கள் உலகெங்கிலும் உள்ள நூலகங்களில் பயன்படுத்தப்படாமல் இருக்கின்றன. ஏனெனில், அதை எண்மயமாக்கத் தேவையான தொழில்நுட்பம் இல்லாததே காரணமாகும். மேலும், வளரும் தொழில்நுட்பத்துக்கு ஏற்ப தகவல் இடப்பெயர்ச்சி செய்வதால் செலவு மிகுந்து வருகிறது. இதனால் எண்மப் பாதுகாப்பு என்பது மிகச் சிக்கலாகி வருகிறது.
# எண்ணிம நூலகம்

## சிக்கல்கள்

### காப்புரிமையும் உரிமமும்

எண்ணிம நூலகங்கள் காப்புரிமை சட்டத்தை சிதைக்கும் வகையில் செயல்படுகின்றன என சிலர் விமர்சிக்கின்றனர். எண்ணிம நூலகங்கள் நூல்கள், தகவல்களை அதன் உரிமையாளர்களிடம் இருந்து பெற்று மறுவெளியீடாக்குகின்றன. இதனால் அந்த நூல்களின் பதிப்பாளர்கள் தங்களது வணிக நோக்கிலான எண்ணிம பதிப்பிற்கு பாதிப்பு ஏற்படும் என்று வாதிடுகின்றனர்.
# லீவா பாலைவனச்சோலை

**லீவா பாலைவனச்சோலை** என்பது, ஐக்கிய அரபு அமீரகத்தின், அபுதாபி அமீரகத்தில் அடங்கியுள்ள பெரிய பாலைவனச் சோலைப் பகுதி ஆகும். இது பாரசீகக் குடாக் கரையில் இருந்து சுமார் 100 கிலோமீட்டர் தொலைவிலும், அபுதாபி நகரத்தில் இருந்து தென் தென்மேற்கில் 150 கிலோமீட்டர் தொலைவிலும் அமைந்துள்ளது. இது ரப் அல் காலி பாலைவனத்தின் விளிம்புப்பகுதியில், ஏறத்தாழ ஐ மையமாகக்கொண்டு அமைந்துள்ல இப்பகுதி, கிழக்கு மேற்காக 100 கிலோமீட்டர்வரை நீண்டு அமைந்துள்ளது. இப் பாலைவனச் சோலைப் பகுதியில் சுமார் 50 ஊர்கள் உள்ளன. முசாய்ரி என்னும் இடம் இப்பகுதியின் பொருளாதார மையமாகவும் புவியியல் மையம் ஆகவும் விளங்குகிறது. அபுதாபியிலிருந்து வரும் நெடுஞ்சாலை இவ்வ்விடத்தில் இரண்டாகப் பிரிந்து ஒரு சாலை கிழக்கு நோக்கி 65 கிலோமீட்டர்கள் தொலைவில் உள்ள கிழக்குக் கோடியிலுள்ள ஊரான மதார் பின் உசாய்யாவுக்கும், மற்றச்சாலை மேற்கு நோக்கி மேற்குக் கோடியிலுள்ள அராதா என்னும் ஊருக்கும் செல்கின்றன. இப் பகுதியின் மக்கள்தொகை பற்றிய புள்ளிவிபரங்கள் எதுவும் கிடையாது. எனினும் செய்மதிப் படங்களைக் கொண்டு செய்யப்பட்ட மதிப்பீடுகளின்படி இப் பகுதியில் 50,000 க்கும் 150,000 க்கும் இடைப்பட்ட அளவில் மக்கள் வாழ்வதாகத் தெரிகிறது.
# விக்கிப்பீடியா:பயிற்சி (பேச்சுப்பக்கம்)

<div>  
**பேச்சுப் பக்கங்கள்** விக்கிப்பீடியாவின் ஓர் சிறப்பியல்பாகும் - விக்கிப்பீடியர்கள் தங்களுக்குள் கட்டுரைகளைப் பற்றியும் மற்ற விடயங்களையும் குறித்து உரையாட ஓர் தளம் அமைத்துக் கொடுக்கின்றன. அவற்றை உரையாடிகளாகவோ அரட்டைக்களமாகவோ விவாத மேடையாகவோ பயன்படுத்தக்கூடாது.  
கட்டுரையினைக் குறித்த ஐயங்கள், குறைகள் மற்றும் தரமுயர்த்தும் கருத்துகளை கட்டுரையிலேயே இடாமல் கட்டுரையின் **பேச்சுப் பக்கத்தில்** குறிப்புகள் எழுதி வெளியிடலாம். பக்கத்தின் மேலேயுள்ள கீற்றுகளில் "உரையாடல்" கீற்றை சொடுக்குவதன் மூலம் அடையலாம். இந்தத் தொடுப்பு சிவப்பாக இருப்பினும் கவலைப்படாதீர்கள்; முன்னரே இந்தப் பக்கம் இல்லையாயினும் நீங்கள் உருவாக்கலாம்.  
நீங்கள் ஓர் புதிய கருத்தினை இடும்போது, பேச்சுப்பக்கத்தின் இறுதியில் இடவும். விலக்காக, நீங்கள் யாருடைய கருத்துக்காவது எதிர்வினை ஆற்ற விரும்பினால், அவரது கருத்துக்கு அடுத்து இடவும். அவ்வாறு இடும்போது உங்கள் கருத்தினை சற்றே தள்ளி இட, முக்கால் புள்ளியை(<tt>:</tt>) வரியின் துவக்கத்தில் இடவும்.  
உங்கள் கருத்துகளுக்கு அடியில் உங்கள் கையொப்பம் இடுங்கள்: பெயர் மட்டும் இட <tt></tt> என்றும், அல்லது பெயருடன் நேர முத்திரையும் பதிக்க <tt></tt> என்றும் தட்டச்சிடுங்கள் (கீழுள்ள மாதிரி விவாதத்தைப் பார்க்கவும்). இல்லையெனில் உங்கள் கருத்துகள் உங்கள் பெயரின்றி வெளியாகும். விவாதங்களை தொடர்புபடுத்தி படிக்க உதவுவதால்,பெரும்பாலானவர்கள் நேரமுத்திரையுடன் ஒப்பமிடுகிறார்கள். உங்கள் வசதிக்காக தொகுப்பு பெட்டியின் மேல் இதற்கான பொத்தான் ஒன்று தானாகவே இட கொடுக்கப்பட்டுள்ளது.  
உங்கள் பயனர் பெயரை இங்கு பெறலாம்.(இது 100% இலவசம்). உங்களுக்கு கணக்கு இல்லையெனில், அல்லது கணக்கிருந்து உள்பதிகை செய்யாதிருப்பின், உங்கள் கணினியின் இணைய முகவரி (IP address) பயன்படுத்தப்படும்.
# விக்கிப்பீடியா:பயிற்சி (பேச்சுப்பக்கம்)

## பயனர் பேச்சுப் பக்கங்கள்

ஒவ்வொரு பங்களிப்பாளருக்கும் மற்ற பங்களிப்பாளர்கள் செய்திகளிட ஓர் பேச்சுப் பக்கம் உள்ளது. இது கணக்கு ஏற்படுத்திக்கொள்ளாத பங்களிப்பாளரையும் உள்ளிட்டது. யாரேனும் உங்களுக்கு செய்தி இட்டிருந்தால், "உங்களுக்கு ஓர் புதிய செய்தி" என்ற குறிப்பினையும் **உங்கள் பேச்சுப் பக்கத்திற்கு**தொடுப்பையும் காணலாம்.  
நீங்கள் இருவிதமாக பதிலளிக்கலாம். முதலாவது, நீங்கள் பதிலளிக்கும் பயனரின் பேச்சுப்பக்கத்தில் பதில் செய்தி கொடுக்கலாம். மற்றது, உங்கள் பேச்சுப் பக்கத்திலேயே மூலச் செய்திக்கு கீழே இடலாம். இரண்டுமே விக்கிப்பீடியாவில் வழக்கத்தில் உள்ளன. உங்கள் பக்கத்தில் இடும் செய்தியினை, அந்த பயனர் மீண்டும் உங்கள் பக்கத்திற்கு வரவில்லை எனில், பார்க்காதிருக்கும் வாய்ப்பு உள்ளது. இதற்காக உங்கள் பேச்சுப் பக்க முகப்பில் ஓர் அறிவிப்பு இடுவது நல்லது.
# விக்கிப்பீடியா:பயிற்சி (பேச்சுப்பக்கம்)

## தள்ளல்

வரி துவக்கத்தை தள்ளி எடுப்பது வடிவமைப்பினை பல்மடங்கு மேம்படுத்தும். படிப்பவர்களுக்கும் கருத்தோட்டத்தை பின்தொடர எளிதாக இருக்கும். நீங்கள் பதிலளிக்கும் நபரின் இடுகையை விட அடுத்த மட்டத்தில் துவக்குவது பொதுவான வழக்கமாக உள்ளது.  
விக்கிப்பீடியாவில் தள்ளல் வகைகள்:
# விக்கிப்பீடியா:பயிற்சி (பேச்சுப்பக்கம்)

## தள்ளல்

### சாதாரண தள்ளல்கள்

வரித்துவக்க தள்ளலுக்கு மிக எளிதான வழி முக்காற்புள்ளியுடன் (<tt>:</tt>) துவங்குவது தான். எத்தனை முக்காற்புள்ளிகள் இடுகிறீர்களோ அத்தனை அளவு தள்ளி வரி துவங்கும். நீங்கள் **Enter** அல்லது **Return**அழுத்தும்வரை அந்த பத்தி தள்ளியே இருக்கும்.  
எடுத்துக்காட்டுகள்:
: <tt>இது இடது புறம் துவங்குகிறது.</tt>
: <tt>இது சற்று தள்ளி உள்ளது.</tt>
: <tt>இது மேலும் தள்ளி உள்ளது.</tt>
இவ்வாறு காட்டப்படும்:
: இது இடது புறம் துவங்குகிறது.
:: இது சற்று தள்ளி உள்ளது.
::: இது மேலும் தள்ளி உள்ளது.
# விக்கிப்பீடியா:பயிற்சி (பேச்சுப்பக்கம்)

## தள்ளல்

### புள்ளியிட்ட உரைகள்

இவ்வகை சாதாரணமாக பட்டியல்களுக்கு பயன்படுத்தினாலும் தள்ளலுக்கும் பயன்படுத்தலாம். ஓர் புள்ளியிட, உடுக்குறியை (<tt>*</tt>) பயன்படுத்தவும். தள்ளலைப் போலவே, கூடுதல் உடுக்குறிகள் கூடுதல் தள்ளலுக்கு வழிவகுக்கும்.
ஓர் சிறிய எடுத்துக்காட்டு:
: <tt>முதல் பட்டியல் உருப்படி</tt>
: <tt>இரண்டாம் பட்டியல் உருப்படி</tt>
: <tt>இரண்டாவதன் கீழ் துணை-பட்டியல் உருப்படி </tt>
: <tt>மூன்றாம் பட்டியல் உருப்படி</tt>  
இவ்வாறு காட்டப்படும்:
:* முதல் பட்டியல் உருப்படி
:* இரண்டாம் பட்டியல் உருப்படி
:** இரண்டாவதன் கீழ் துணை-பட்டியல் உருப்படி
:* மூன்றாம் பட்டியல் உருப்படி
# விக்கிப்பீடியா:பயிற்சி (பேச்சுப்பக்கம்)

## தள்ளல்

### இலக்கமிடப்பட்ட உரைகள்

இலக்கமிடப்பட்ட பட்டியல்களையும் உருவாக்கலாம். இதற்கு, எண் சின்னம் (<tt>#</tt>) பயனாகிறது. இதனை பொதுவாக வாக்கெடுப்புகளுக்கு பயன்படுத்தலாம். மேலும், இங்கும் எத்தனை <tt>#</tt>கள் இடுகிறீர்களோ அவ்வளவு தள்ளல் கிடைக்கும்.
காட்டு:
: <tt>முதல் உருப்படி</tt>
: <tt>இரண்டாம் உருப்படி</tt>
: <tt>இரண்டின் கீழ் துணை உருப்படி</tt>
: <tt>மூன்றாம் உருப்படி</tt>  
காட்டப்படுவது:
:# முதல் உருப்படி
:# இரண்டாம் உருப்படி
:## இரண்டின் கீழ் துணை உருப்படி
:# மூன்றாம் உருப்படி
# விக்கிப்பீடியா:பயிற்சி (பேச்சுப்பக்கம்)

## மாதிரி உரையாடல்

*மேற்கூறிய வடிவமைப்புகளைக் கொண்ட ஓர் எடுத்துக்காட்டு உரையாடல்:*  
வணக்கம். இந்த ஆக்கத்தினைப் பற்றி நான் ஓர் கருத்து கூற விரும்புகிறேன். சிவப்பு யானைகள் தேக்கடியில் மட்டுமே காணக்கிடைக்கும் என்பதில் உறுதியாக உள்ளேன்.யாரோவிக்கிபயனர் 02:49, 10 சூன் 2003 (UTC)
: நன்று, கடந்த முறை நான் தேக்கடி சென்றிருந்தபோது அங்கிருந்த யானைகள் பச்சை வண்ணத்தில் இருந்தன. &mdash; உதவும்பயனர் 17:28, 11 சூன் 2003 (UTC)
:: நீங்கள் கூறுவனவற்றிற்கு ஆதாரங்கள் கொடுக்க வேண்டும். சந்தேகப்பிராணி 20:53, 11 சூன் 2003 (UTC)
::: ஐயன்மீர், கீழ்காணும் யானை பற்றிய இதழ்கள் ஆதாரங்களைக் கொண்டுள்ளன:
:::* *கசகேசரி திங்களிதழ்*
:::* *யானைகள் உலகம்*
::: &mdash; உதவும்பயனர் 19:09, 12 சூன் 2003 (UTC)
: நான் அசாமில் வசிக்கிறேன், இங்குள்ள யானைகள் காண்டாமிருகத்தை ஒத்திருக்கின்றன! பின்வரும் பயனர்கள் என்னுடன் உடன்படுகின்றனர்: -நாடோடி 17:28, 14 சூன் 2003 (UTC)
:# யானைவிரும்பி 01:22, 15 சூன் 2003 (UTC)
:# தலையாட்டிபொம்மை 05:41, 15 சூன் 2003 (UTC)
:# பழமைவாதி 18:39, 27 சூன் 2004 (UTC)  
கவனிக்க நீங்கள் ஏதேனும் பட்டியலை உங்கள் மறுமொழியில் இட விரும்பினால், ஒவ்வொரு உருப்படியின் முன்னரும் முக்காற்புள்ளி இடவும், காட்டாக:  
: <tt>
</tt>
: <tt>
</tt>
: <tt>
</tt>
: <tt></tt>  
தவிர, உங்கள் செய்தியை கையொப்பிட்டு முடிக்க :
- பெயரை மட்டும் எழுதலாம் (உதவும்பயனர்), அல்லது
- பெயருடன் நாளையும் இணைத்து குறிப்பிட்டு எழுதலாம் (உதவும்பயனர் 19:09, 12 சூன் 2003 (UTC)), அல்லது
- நாளை மட்டும் எழுதலாம் (19:09, 12 சூன் 2003 (UTC)).  
பொதுவாக பெயருடன் நாளையும் குறிப்பிடுதல் வழக்கம். வாக்களிக்கும்போது பெயரை மட்டும் குறிப்பிட்டால் போதும்.
# விக்கிப்பீடியா:பயிற்சி (பேச்சுப்பக்கம்)

## மாதிரி உரையாடல் தள்ளல் இன்றி நான்கு கிடைகோடுகள் கொண்டு

*ஒவ்வொரு உரையாடலையும் கிடைக்கோடு ---- கொண்டு பிரிக்கும் முறைக்கான முன்மாதிரி. இது பெரும்பான்மையினர் விரும்புவதில்லை.*
---
வணக்கம். இந்த ஆக்கத்தினைப் பற்றி நான் ஓர் கருத்து கூற விரும்புகிறேன். சிவப்பு யானைகள் தேக்கடியில் மட்டுமே காணக்கிடைக்கும் என்பதில் உறுதியாக உள்ளேன்.யாரோவிக்கிபயனர் 02:49, 10 சூன் 2003 (UTC)
---
நன்று, கடந்த முறை நான் தேக்கடி சென்றிருந்தபோது அங்கிருந்த யானைகள் பச்சை வண்ணத்தில் இருந்தன. &mdash; உதவும்பயனர் 17:28, 11 சூன் 2003 (UTC)
---
நீங்கள் கூறுவனவற்றிற்கு ஆதாரங்கள் கொடுக்க வேண்டும். சந்தேகப்பிராணி 20:53, 11 சூன் 2003 (UTC)
---
ஐயன்மீர், கீழ்காணும் யானை பற்றிய இதழ்கள் ஆதாரங்களைக் கொண்டுள்ளன:
- *கசகேசரி திங்களிதழ்*
- *யானைகள் உலகம்*
&mdash; உதவும்பயனர் 19:09, 12 சூன் 2003 (UTC)
---
நான் அசாமில் வசிக்கிறேன், இங்குள்ள யானைகள் காண்டாமிருகத்தை ஒத்திருக்கின்றன! பின்வரும் பயனர்கள் என்னுடன் உடன்படுகின்றனர்: -நாடோடி 17:28, 14 சூன் 2003 (UTC)
1. யானைவிரும்பி 01:22, 15 சூன் 2003 (UTC)
1. தலையாட்டிபொம்மை 05:41, 15 சூன் 2003 (UTC)
1. பழமைவாதி 18:39, 27 சூன் 2004 (UTC)
---  
''கவனிக்க இத்தகைய வடிவமைப்பில் பட்டியல்களில் முக்காற்புள்ளிகள் ஒவ்வொரு உருப்படியின் முன்னும் பின்னும் இட தேவையில்லை.
# விக்கிப்பீடியா:பயிற்சி (பேச்சுப்பக்கம்)

## சோதனைகள்

சோதித்துப் பாருங்கள்! இம்முறை, மணல்தொட்டியில் தொகுப்பதற்கு மாற்றாக, உரையாடல் பக்கம்" அல்லது "உரையாடல்" கீற்றை சொடுக்கி உங்கள் செய்தியை இடுங்கள். ஒப்பிடுகையில் உங்கள் பயனர் பெயரை மறக்காதீர்கள். வேறு யாருடைய செய்திக்கும் எதிர்வினை ஆற்றலாம். மறக்காது "முன்தோற்றம் காட்டு" பாவித்து வடிவமைப்பு வேண்டியவண்ணம் உள்ளதா என சரிபார்த்துக்கொள்ளுங்கள்.  
<div>**இந்த பக்கத்தின் உரையாடல் பக்கம்**</div>